CELEX: 32013R0725
Language: el
Date: 2013-07-26 00:00:00
Title: Εκτελεστικός κανονισμός (ΕΕ) αριθ. 725/2013 της Επιτροπής, της 26ης Ιουλίου 2013 , σχετικά με την έγκριση του χλωριούχου αμμωνίου ως πρόσθετης ύλης ζωοτροφών για μηρυκαστικά, γάτες και σκύλους (κάτοχος της άδειας: BASF SE)  Κείμενο που παρουσιάζει ενδιαφέρον για τον ΕΟΧ

27.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/17
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 725/2013 ΤΗΣ ΕΠΙΤΡΟΠΉΣ
   της 26ης Ιουλίου 2013
   σχετικά με την έγκριση του χλωριούχου αμμωνίου ως πρόσθετης ύλης ζωοτροφών για μηρυκαστικά, γάτες και σκύλους (κάτοχος της άδειας: BASF SE)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει την έγκριση των πρόσθετων υλών που χρησιμοποιούνται στη διατροφή των ζώων και τους όρους και τις διαδικασίες για τη χορήγηση της έγκρισης αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).
            
         
               (2)
            
            
               Το χλωριούχο αμμώνιο εγκρίθηκε σύμφωνα με την οδηγία 70/524/ΕΟΚ ως πρόσθετη ύλη ζωοτροφών, χωρίς χρονικό περιορισμό, για χρήση σε γάτες και σκύλους και με χρονικό περιορισμό για όλα τα ζώα συντροφιάς με εξαίρεση τις γάτες και τους σκύλους με την οδηγία 86/525/ΕΟΚ της Επιτροπής (3). Στη συνέχεια η εν λόγω πρόσθετη ύλη εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.
            
         
               (3)
            
            
               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003, σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του χλωριούχου αμμωνίου ως πρόσθετης ύλης ζωοτροφών για τις γάτες και τους σκύλους και, σύμφωνα με το άρθρο 7 του εν λόγω κανονισμού, για νέα χρήση στα μηρυκαστικά, και ζητήθηκε η εν λόγω πρόσθετη ύλη να ταξινομηθεί στην κατηγορία πρόσθετων υλών «τεχνολογικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.
            
         
               (4)
            
            
               Από τη γνώμη που εξέδωσε η Ευρωπαϊκή Αρχή για την Ασφάλεια των Τροφίμων («η Αρχή») στις 24 Μαΐου 2012 (4) συνάγεται ότι, υπό τις προτεινόμενες συνθήκες χρήσης, το χλωριούχο αμμώνιο δεν έχει δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή αναγνώρισε ότι το χλωριούχο αμμώνιο αποτελεί ισχυρή ουσία οξίνισης των ούρων και ότι η συμπλήρωση των ζωοτροφών για μηρυκαστικά, γάτες και σκύλους έχει ως αποτέλεσμα τη μείωση της pH στα ούρα. Η Αρχή θεωρεί ότι δεν υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.
            
         
               (5)
            
            
               Από την αξιολόγηση του χλωριούχου αμμωνίου διαπιστώνεται ότι πληρούνται οι όροι για τη χορήγηση έγκρισης που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση της εν λόγω πρόσθετης ύλης, όπως προσδιορίζεται στο παράρτημα του παρόντος κανονισμού.
            
         
               (6)
            
            
               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από την έγκριση.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο1
   Έγκριση
   Χορηγείται άδεια για το χλωριούχο αμμώνιο που προσδιορίζεται στο παράρτημα και ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «άλλες ζωοτεχνικές πρόσθετες ύλες» για χρήση ως πρόσθετη ύλη στη διατροφή των ζώων υπό τους όρους που καθορίζονται στο εν λόγω παράρτημα.
   Άρθρο 2
   Μεταβατικά μέτρα
   Η πρόσθετη ύλη που προσδιορίζεται στο παράρτημα και προορίζεται για γάτες και σκύλους και οι ζωοτροφές που περιέχουν την εν λόγω πρόσθετη ύλη, οι οποίες έχουν παραχθεί και επισημανθεί πριν από τις 16 Αυγούστου 2015 σύμφωνα με τους κανόνες που ισχύουν πριν από τις 16 Αυγούστου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Ιουλίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 270 της 14.12.1970, σ. 1.
   
      (3)  ΕΕ L 310 της 5.11.1986, σ. 19.
   
      (4)  Δελτίο ΕFSA 2012· 10(6):2738.
   
      ΠΑΡΑΡΤΗΜΑ
      
                  Αριθμός ταυτοποίησης της πρόσθετης ύλης
               
               
                  Επωνυμία του κατόχου της άδειας
               
               
                  Πρόσθετη ύλη
               
               
                  Σύνθεση, χημικός τύπος, περιγραφή, αναλυτική μέθοδος
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Λοιπές διατάξεις
               
               
                  Λήξη της περιόδου ισχύος της άδειας
               
            
                  mg/kg πλήρους ζωοτροφής με περιεκτικότητα σε υγρασία 12 %
               
            
                  
                     Κατηγορία ζωοτεχνικών πρόσθετων υλών. Λειτουργική ομάδα: Άλλες ζωοτεχνικές πρόσθετες ύλες (μείωση της τιμής pH στα ούρα)
                  
               
            
                  4d8
               
               
                  BASF SE
               
               
                  Χλωριούχο αμμώνιο
               
               
                  
                               
                           
                           
                              
                                 Σύνθεση πρόσθετης ύλης
                              
                              Χλωριούχο αμμώνιο ≥ 99,0 %
                              (σε στερεά μορφή)
                           
                        
                               
                           
                           
                              
                                 Χαρακτηρισμός της δραστικής ουσίας
                              
                              
                                           
                                       
                                       
                                          Χλωριούχο αμμώνιο ≥ 99,0 %
                                       
                                    
                                           
                                       
                                       
                                          NH4Cl αριθ. CAS: 12125-02-9
                                       
                                    
                                           
                                       
                                       
                                          Χλωριούχο νάτριο ≤ 0,5 %
                                       
                                    
                                           
                                       
                                       
                                          Παράγεται με χημική σύνθεση
                                       
                                    
                        
                               
                           
                           
                              
                                 Αναλυτική μέθοδος
                                  (1)
                              
                              Ποσοτικός προσδιορισμός του χλωριούχου αμμωνίου σε πρόσθετη ύλη ζωοτροφών: τιτλοδότηση με υδροξείδιο του νατρίου (Μονογραφία Ευρωπαϊκής Φαρμακοποιίας 0007) ή τιτλοδότηση με νιτρικό άργυρο (Μονογραφία της JECFA για το χλωριούχο αμμώνιο).
                           
                        
               
                  Μηρυκαστικά
               
               
                  —
               
               
                  —
               
               
                  10 000 για περίοδο που δεν υπερβαίνει τους τρεις μήνες
                  5 000 για περίοδο που υπερβαίνει τους τρεις μήνες
               
               
                  
                              1.
                           
                           
                              Η πρόσθετη ύλη ενσωματώνεται σε ζωοτροφή με τη μορφή προμείγματος.
                           
                        
                              2.
                           
                           
                              Για ασφάλεια: χρησιμοποιούνται μέσα προστασίας της αναπνοής, γυαλιά, γάντια ασφάλειας και προστατευτικός ρουχισμός κατά τον χειρισμό.
                           
                        
                              3.
                           
                           
                              Το μείγμα διάφορων πηγών χλωριούχου αμμωνίου δεν πρέπει να υπερβαίνει το ανώτατο επιτρεπόμενο επίπεδο σε πλήρεις ζωοτροφές για μηρυκαστικά
                           
                        
               
                  16 Αυγούστου 2023
               
            
                  Γάτες και σκύλοι
               
               
                  5 000
               
            
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx